Παναιτωλικός Γ.Φ.Σ. (ποδόσφαιρο)

Ο **Παναιτωλικός Γυμναστικός Φιλεκπαιδευτικός Σύλλογος** είναι ελληνικό αθλητικό σωματείο το οποίο εδρεύει στο Αγρίνιο. Ιδρύθηκε στις 9 Μαρτίου 1926. 

Το ανδρικό τμήμα ποδοσφαίρου του Παναιτωλικού Γ.Φ.Σ. αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επίσημη επωνυμία «**Παναιτωλικός Γ.Φ.Σ. [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Παναιτωλικός Γ.Φ.Σ. [[Ποδοσφαιρική Ανώνυμη Εταιρεία|Π.Α.Ε.]]**». Χρησιμοποιεί ως αγωνιστική έδρα το ιδιόκτητο γήπεδο του αθλητικού συλλόγου, το οποίο έχει χωρητικότητα 7.500 χιλιάδων θέσεων

## Ιστορία
### Οι πρώτες διακρίσεις
thumb|right|280px|Η πρώτη ομάδα του Παναιτωλικού τη σεζόν 1929-30, μετά την ίδρυση του ποδοσφαιρικού τμήματος. (εφ. «Αθλητικός Τύπος», 8 Αυγούστου 1930)

Ο Παναιτωλικός δημιούργησε το ποδοσφαιρικό του τμήμα τον Μάρτιο του 1930, ενώ μέχρι τότε διέθετε τμήμα πετοσφαίρισης, τμήμα καλαθοσφαίρισης, τμήμα σκοποβολής και τμήματα κλασικού αθλητισμού καλλιεργώντας μεταξύ άλλων τα αθλήματα του ακοντισμού, των αγώνων δρόμου, της σφαιροβολίας, της δισκοβολίας, των αλμάτων εις μήκους κ.α. Αποτελεί ένα από τα πρώτα αναγνωρισμένα ποδοσφαιρικά σωματεία της Ελλάδας, καθώς αναγνωρίστηκε επίσημα από την Ε.Π.Ο. με Αριθμό Μητρώου 101. Αγωνίστηκε επί σειρά ετών στο περιφερειακό πρωτάθλημα της Ε.Π.Σ. Πατρών μαζί με τα υπόλοιπα σωματεία της Αιτωλοακαρνανίας αλλά και αυτά της Ηλείας καθώς και της Αιγιάλειας, έχοντας πρωταγωνιστικό ρόλο.

Την περίοδο 1954–55 συμμετείχε για πρώτη φορά στην ιστορία του στο Πανελλήνιο πρωτάθλημα, όπου κέρδισε τη συμμετοχή του έχοντας προηγουμένως αναδειχθεί υπερπρωταθλητής Πατρών και τερματίσει στην 1η θέση του νοτίου ομίλου του περιφερειακού πρωταθλήματος και αποτέλεσε τη μία από τις έξι ομάδες συνολικά που έλαβαν μέρος στην τελική του φάση. Κατέλαβε την 6η και τελευταία θέση πίσω από τους Ολυμπιακό Πειραιώς, Παναθηναϊκό, Απόλλων Αθηνών, ΠΑΟΚ και Ολυμπιακό Βόλου, σημειώνοντας μια νίκη εις βάρος των Βολιωτών με 2-1 στις 20 Φεβρουαρίου 1955 στο Αγρίνιο.

Τις περιόδους 1959–60 και 1961–62 διεκδίκησε ανεπιτυχώς την άνοδο στη νεοσύστατη Α΄ Εθνική κατηγορία, μέσω του ειδικού πρωταθλήματος ανόδου. Από την περίοδο 1962–63 καθιερώθηκε στην Β΄ Εθνική κατηγορία, με εξαίρεση μόνο τη χρονιά 1972–73 που αγωνίστηκε στο πρωτάθλημα Ε.Π.Σ. Αιτωλοακαρνανίας και κατέκτησε αμέσως τον τίτλο και την επάνοδο στην Β΄ Εθνική, μέσω του εθνικού ερασιτεχνικού πρωταθλήματος ανόδου. Την περίοδο 1974–75 αναδείχθηκε πρωταθλητής του πρώτου ομίλου και κέρδισε την πολυπόθητη άνοδο στην Α΄ Εθνική κατηγορία, όπου και αγωνίστηκε τις χρονιές 1975–76 και 1976–77. Η πρώτη παρουσία του στην Α΄ Εθνική συνδυάστηκε με την πρόκριση στα προημιτελικά του Κύπελλου Ελλάδας της περιόδου 1975–76, όπου αποκλείστηκε από τον μετέπειτα κυπελλούχο Ηρακλή. Στη συνέχεια επέστρεψε στις κατώτερες κατηγορίες όπου παρέμεινε για περισσότερα από 30 χρόνια.

### Πρόσφατες πορείες
Για 34 χρόνια αγωνίστηκε μεταξύ Β΄ Εθνικής και Γ΄ Εθνικής, με εξαίρεση τρεις χρονιές (1989, 2003, 2004) που ήταν και οι μοναδικές που αγωνίστηκε στην Δ΄ Εθνική. Το καλοκαίρι του 2005, ο νέος Έλληνας ιδιοκτήτης της ΠΑΕ, Φώτης Κωστούλας, ερχόμενος από τη Σουηδία και θέλοντας να αναλάβει τα ηνία της ομάδας της πόλης από την οποία καταγόταν, παρουσίασε τα σχέδιά του για το μέλλον του συλλόγου, ενώ ακολούθησε και ριζική ανακαίνιση του γηπέδου. Πιο συγκεκριμένα, μέχρι το τέλος του 2006 είχαν ολοκληρωθεί τα ακόλουθα έργα: τοποθέτηση νέου χλοοτάπητα, κατασκευή στεγάστρου πάνω από τη δυτική κερκίδα, ανακαίνιση των εσωτερικών χώρων (αποδυτήρια, καφετέρια, γραφεία ΠΑΕ, μπουτίκ), κατασκευή νέων δημοσιογραφικών θεωρείων και σουιτών, τοποθέτηση καθισμάτων και στις δύο εξέδρες, ανάπλαση του περιβάλλοντος χώρου. Επιπλέον, το 2009 κατασκευάστηκε ένα νέο στεγασμένο διάζωμα με χωρητικότητα 120 περίπου διακεκριμένων θέσεων πάνω από τη μικρή ανατολική κερκίδα.

Την περίοδο 2008–09 τερμάτισε στη 2η θέση του Βορείου ομίλου και μέσω του αγώνα μπαράζ με αντίπαλο την ομάδα της Ρόδου, πήρε το εισιτήριο για την Β΄ Εθνική επικρατώντας με 2-1 στο στάδιο Νέας Σμύρνης. Πιθανολογείται ότι στον αγώνα της 23 Μαΐου 2009, έγινε η μεγαλύτερη μετακίνηση φιλάθλων επαρχιακής ομάδας, όταν περίπου 10.000 Αγρινιώτες πήγαν στην Αθήνα, ώστε να υποστηρίξουν την άνοδο της ομάδας τους. Την περίοδο 2010–11 κατέκτησε το πρωτάθλημα και κέρδισε την επιστροφή στην Α΄ Εθνική κατηγορία, έπειτα από 34 χρόνια απουσίας.

Στην Α΄ Εθνική αγωνίστηκε προσωρινά την περίοδο 2011–12, καθώς υποβιβάστηκε έχοντας τερματίσει στη 15η θέση. Άμεση υπήρξε όμως η επάνοδος του συλλόγου, καθώς την επόμενη περίοδο (2012–13) προβιβάστηκε εκ νέου στην πρώτη τη τάξει κατηγορία μέσω της διαδικασίας των πλέι οφ, όπου κατέλαβε την 1η θέση με αντιπάλους τους Ηρακλή, Ολυμπιακό Βόλου και Νίκη Βόλου.

Έκτοτε, από το 2013, ο Παναιτωλικός θα καθιερωθεί στην Σούπερ Λιγκ. Την πρώτη περίοδο (2013–14) ισοβάθμησε με τον Λεβαδειακό στην 8η θέση της Σούπερ Λιγκ, στην υψηλότερη που είχε καταταγεί μέχρι τότε ο σύλλογος στη μεγάλη κατηγορία, εξασφαλίζοντας για δεύτερη συνεχή χρονιά (τέταρτη συνολικά) την παρουσία του σε αυτή. Την επόμενη (2014–15) βελτίωσε κατά μία θέση το ρεκόρ του τερματίζοντας 7ος, αυξάνοντας παράλληλα τη συμμετοχή του στη μεγάλη κατηγορία σε πέντε έτη, εκ των οποίων τα τρία τελευταία συνεχόμενα (προηγούμενη μέχρι τότε επίδοσή του υπήρξε το διάστημα 1975–77, όταν συμμετείχε στην πρώτη κατηγορία για δύο συνεχείς περιόδους). Την περίοδο 2015–16 ισοβάθμησε στην 11η θέση με τον Ηρακλή. Στο πρωτάθλημα της περιόδου 2016–17 τερμάτισε για δεύτερη συνεχή χρονιά στην 11η θέση. Την αγωνιστική περίοδο 2017–18 τερμάτισε στην 8η θέση, ενώ την σεζόν 2018–19 στην 9η θέση. Την σεζόν 2019–20 κινδύνευσε να υποβιβαστεί αφού δεν είχε κάνει νίκη μέχρι την 16η αγωνιστική όταν κέρδισε με 2-0 τον ΟΦΗ. Τελικά ευνοήθηκε από τις αφαιρέσεις βαθμών που είχαν υποβληθεί στον Πανιώνιο (πριν την έναρξη της σεζόν) και στην Ξάνθη (κατά την διάρκεια της σεζόν) και μετά την νίκη του με 0-2 στην Νέα Σμύρνη επί του Πανιωνίου κατάφερε να παραμείνει στην κατηγορία. Την σεζόν 2020–21 τερμάτισε στην 12η θέση στην κανονική διάρκεια και τελικά υποχώρησε στην 13η μετά τα play out. Έδωσε μπαράζ παραμονής με την Ξάνθη και κέρδισε την παραμονή του κερδίζοντας με 1-0 στον δεύτερο αγώνα. Την αγωνιστική περίοδο 2021–22 τερμάτισε στην 10η θέση πετυχαίνοντας και μεγάλη νίκη στο ΟΑΚΑ επί της ΑΕΚ με 1-2, την μοναδική εκτός έδρας νίκη του επί ομάδας του πάλαι ποτέ ΠΟΚ μέχρι και σήμερα. Την σεζόν 2022–23 τερμάτισε 7ος στην κανονική διάρκεια αλλά στο -10 από τον 6ο Βόλο που μπήκε στα play off. Στα play out η ομάδα υπέστη καθίζηση. Κέρδισε μόνο 1 βαθμό και παραλίγο να κινδυνεύσει με υποβιβασμό ο οποίος δεν ήρθε λόγο χαμηλής συγκομιδής από τις υπόλοιπες ομάδες. Την σεζόν 2023–24 τερμάτισε στην 12η θέση στην κανονική διάρκεια μόλις 1 βαθμό πάνω από τον 13ο Βόλο. Στα play out γνώρισε μόνο μια ήττα και όταν κέρδισε με 1-0 τον Ατρόμητο στο Αγρίνιο κατάφερε να σωθεί. Αξίζει να σημειωθεί ότι την ίδια σεζόν ο Παναιτωλικός έφτασε στα ημιτελικά του Κυπέλλου όπου αποκλείστηκε από τον Άρη χάνοντας 0-1 στο Αγρίνιο και φέρνοντας 0-0 στην Θεσσαλονίκη. Την σεζόν 2024–25 ήταν η πρώτη μετά από πολλά χρόνια που δεν υπήρξε η απειλή του υποβιβασμού. Ο Παναιτωλικός τερμάτισε 9ος κάνοντας κακό 2ο γύρο αφού στο κλείσιμο του 1ου ήταν 6ος. Τελικά τερμάτισε 10ος υποχωρώντας μια θέση στα play out στα οποία όμως δεν κινδύνεψε.

## Τίτλοι – Διακρίσεις

### Τίτλοι
* 2 Πρωταθλήματα Β΄ Κατηγορίας:
** 1974–75 (Α΄ όμιλος), 2010–11 (ενιαίος όμιλος)
* 3 Πρωταθλήματα Γ΄ Κατηγορίας:
** 1985–85 (Νότιος όμιλος), 1991–92 (Νότιος όμιλος), 1995–96 (Νότιος όμιλος)
* 2 Πρωταθλήματα Δ΄ Κατηγορίας:
** 1988–89 (3ος όμιλος), 2003–04 (5ος όμιλος)

#### Τοπικοί τίτλοι
* 11 τίτλοι Περιφερειακού Πρωταθλήματος Ε.Π.Σ. Πατρών: 
** 1946–47, 1947–48, 1948–49, 1949–50, 1950–51, 1951–52, 1952–53, 1953–54, 1954–55, 1959–60, 1960–61
* 6 τίτλοι Υπέρ-Πρωταθλητή Ε.Π.Σ. Πατρών:
** 1947–48, 1948–49, 1951–52, 1952–53, 1954–55, 1959–60
* 1 Πρωτάθλημα Ε.Π.Σ. Αιτωλοακαρνανίας:
** 1972–73
* 5 Κύπελλα Ε.Π.Σ. Αιτωλοακαρνανίας:
** 1972–73, 1988–89, 2002–03

### Διακρίσεις
* Ημιτελικά Κυπέλλου Ελλάδας:
** 2023–24: προκρίθηκε επί του ΟΦΗ, αποκλείστηκε από τον Άρη Θεσσαλονίκης
* Μία συμμετοχή στο Πανελλήνιο Πρωτάθλημα (1954–55)

### Τίτλοι τμημάτων υποδομής
* 1 Πρωτάθλημα Νέων Β΄ και Γ΄ Εθνικής:
** 2006–07 (Νότιος όμιλος)
* 1 Κύπελλο Ε.Π.Σ. Αιτωλοακαρνανίας:
** 2010–11

## Αγωνιστική πορεία (1946–Σήμερα)

### Σύνολα συμμετοχών στα εθνικά πρωταθλήματα

## Χρώματα – Έμβλημα
Τα χρώματα του Παναιτωλικού είναι το μπλε και το κίτρινο. Το έμβλημα του συλλόγου αναπαριστά τον τοπικό ήρωα Τίτορμο τον Αιτωλό, με έμπνευση να φέρεται ότι αποτέλεσε αρχαίο τετράδραχμο που τον αποτυπώνει σε άρση ογκώδους πέτρας χρησιμοποιώντας και το δεξί του μηρό (στο περίγραμμα του νομίσματος αναγράφεται ως *Τίτορμος Αιτωλός ούτος άλλος Ηρακλής*). Κατά το παρελθόν, η ομάδα ποδοσφαίρου έφερε ως σύμβολο στη φανέλα ένα «Π» (σε αντίθεση με εκείνες των υπολοίπων τμημάτων τα οποία χρησιμοποιούσαν την φιγούρα του προαναφερόμενου ήρωα), ενώ στη δεκαετία του '70 προτιμήθηκε άλλο διακριτικό. Ο Τίτορμος υπήρχε ως λογότυπο από το 1926, έμβλημα που εξελίχθηκε με το πέρασμα των ετών. Τον Ιούνιο του 2016, επ' ευκαιρία εορτασμού της 90ετηρίδας από την ίδρυση του συλλόγου και με το συμβολισμό *Λίγο ψηλότερα*, παρουσιάστηκε η νέα εκδοχή του εμβλήματος όπου πλέον ο Τίτορμος έχει φέρει το βράχο στο ύψος του στήθους.

### Εμφάνιση
Η εντός έδρας εμφάνιση του Παναιτωλικού αποτελείται κυρίως από μία κίτρινη φανέλα με μπλέ σορτς και κίτρινες κάλτσες. Την τελευταία εικοσαετία η φανέλα μπορεί να είναι κίτρινη με μπλε ρίγες. 

Η εκτός έδρας παραπέμπει σε μπλέ χρώμα με κίτρινες λεπτομέρειες στα μανίκια ή σπανιότερα με κίτρινες ρίγες.

Όσο μάλλον η τρίτη έχει αλλάξει με την πάροδο των χρόνων αρχικά ήταν όλη λευκή ή κίτρινη. Τα τελευταία χρόνια χρησιμοποιείται μια μίξη των δύο βασικών χρωμάτων του συλλόγου με αποτέλεσμα η τρίτη εμφάνιση να είναι πράσινη με κίτρινες λεπτομέρειες.

#### Χορηγίες

## Οικονομικά και ιδιοκτησιακό
[thumb|[Γήπεδο Παναιτωλικού]]
Το 10% των μετοχών της ΠΑΕ Παναιτωλικός ανήκει στο ιδρυτικό σωματείο Παναιτωλικός ΓΦΣ, όπως προβλέπει ο νόμος.

### Επωνυμία
Η επωνυμία της Αθλητικής Ανώνυμης Εταιρείας (Α.Α.Ε.), απαραίτητης για τη συμμετοχή της ομάδας (Π.Α.Ε.) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:
* «**[[Ποδοσφαιρική Ανώνυμη Εταιρεία|Π.Α.Ε.]] Γ.Φ.Σ. Παναιτωλικός**» (1994–2003)
* «**Παναιτωλικός Γ.Φ.Σ. [[Ποδοσφαιρική Ανώνυμη Εταιρεία|Π.Α.Ε.]]**» (2005–σήμερα)

## Σύνδεσμοι φιλάθλων
* Θύρα 6 - Warriors
* Λέσχη Φίλων Παναιτωλικού (συνέχεια της παλαιάς ΛΕΦΙΠΑ)
* Σύνδεσμος Φιλάθλων Παναιτωλικού (ΣΦΠ)
* Brooklyn
* Σ.Φ. ΠΑΝΑΙΤΩΛΙΚΟΥ ΑΘΗΝΩΝ - Guerreros.
* Blueriverboys Amsterdam

## Σημαντικοί ποδοσφαιριστές
### Πρώτοι σε αγώνες εθνικών κατηγοριών
:*Περιλαμβανομένης της περιόδου 2021-22.*

### Κορυφαίοι σκόρερ σε όλες τις διοργανώσεις
:*Περιλαμβανομένης της περιόδου 2021-22.*

## Προπονητές από το 2002

:Πηγή: ψηφιακή βάση δεδομένων.

## Διατελέσαντες πρόεδροι

: Πηγή: Παναιτωλικός Γ.Φ.Σ. Π.Α.Ε.

## Τρέχουσα σύνθεση
### Ποδοσφαιριστές
.

### Επιτελεία

## Τμήματα υποδομών
Ο Παναιτωλικός διατηρεί ομάδες Κ20, Κ17 και Κ15, οι οποίες λαμβάνουν μέρος στις αντίστοιχες διοργανώσεις νέων που διεξάγει η ελληνική Super League.

## Σημειώσεις


## Παραπομπές


## Εξωτερικοί σύνδεσμοι
* 
* 
* Τρέχοντα αποτελέσματα αγώνων Παναιτωλικού

Κατηγορία:Παναιτωλικός Γ.Φ.Σ. (ποδόσφαιρο)
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1926